[{"text_idx": "#000001", "text": "Euroopa Komisjon soovib u\u0308hist po\u0303llumajanduspoliitikat lihtsustada ja kaasajastada"}, {"text_idx": "#000002", "text": "Euroopa Komisjon esitles ta\u0308na u\u0308hise po\u0303llumajanduspoliitika (U\u0308PP) ja\u0308rgmise eelarveperioodi (2021-2027) eelno\u0303ud. Komisjoni ettepaneku kohaselt ja\u0308tkatakse po\u0303llumajandustootjate ja maapiirkondade kogukondade toetamist, soodustatakse kestlikku arengut ning po\u0308o\u0308ratakse suurt ta\u0308helepanu keskkonna- ja kliimakaitsele ning teadusarendusele ja innovatsioonile."}, {"text_idx": "#000003", "text": "Ettepanekuga lihtsustatakse ja kaasajastatakse u\u0308hist po\u0303llumajanduspoliitikat. Liikmesriikidele antakse senisest suurem otsustuso\u0303igus, kuidas ja kuhu oma eelarvevahendeid paigutada. Toetusi on edaspidi vo\u0303imalik paremini suunata, mis tagab suurema paindlikkuse toetussummade jagamisel. Va\u0308ga olulisel kohal on keskkonna- ja kliimakaitse \u2013 uus U\u0308PP seab po\u0303llumeestele selles valdkonnas ko\u0303rgemad eesma\u0308rgid, kasutades selleks mitmeid kohustuslikke ning vabatahtlikke meetmeid."}, {"text_idx": "#000004", "text": "Vo\u0303rreldes ka\u0308esoleva perioodiga muutub poliitika rakendusmudel \u2013 praegused maaelu arengukavad asendatakse U\u0308PP strateegiakavadega, mis ho\u0303lmavad nii U\u0308PP esimest kui ka teist sammast ja tagavad valdkonna tervikliku planeerimise. Strateegiakavad peavad ta\u0308itma u\u0308heksat U\u0308PP eesma\u0308rki: o\u0303iglase sissetuleku tagamine, konkurentsivo\u0303ime suurendamine, toidutarneahelas ebaausate kaubandustavade va\u0308hendamine, kliimamuutusele suunatud tegevused, keskkonnahoid, maastike ja bioloogilise mitmekesisuse sa\u0308ilitamine, po\u0303lvkondade vahetumise soodustamine, maapiirkondade elavdamine ja toidukvaliteedi ning tervise kaitsmine. \u201eUue mudeli abil soovitakse suurendada liikmesriikide paindlikkust poliitika rakendamisel ning arvestada rohkem kohalike eripa\u0308radega. Euroopa Liidu tasandil seatakse ku\u0308ll u\u0308hised eesma\u0308rgid, kuid liikmesriigid saavad strateegiakavades arvesse vo\u0303tta kohalikke tingimusi ning poliitika on vo\u0303rreldes senisega rohkem tulemustele suunatud,\u201c ma\u0308rkis Tarmo Tamm."}, {"text_idx": "#000006", "text": "Komisjoni ettepaneku kohaselt va\u0308heneb ko\u0303ikides liikmesriikides maaelu arengu fondi EL-i poolne finantseerimine 15% vo\u0303rra. Samas on komisjoni eelno\u0303udes ettena\u0308htud liikmesriikide omafinantseeringu suurenemine, mis varieerub erinevate meetmete lo\u0303ikes ning iga liikmesriigi maaelu arengukava lo\u0303plik maht so\u0303ltub poliitilistest valikutest. \u201eLeiame, et maaelu arengupoliitikale tuleb tagada piisav rahastus, sest just see on parim viis po\u0303llumajanduse ja ka laiemalt maaelu arengu seisukohast oluliste eesma\u0308rkide saavutamiseks, na\u0308iteks po\u0303lvkondade vahetuse soodustamine, innovatsiooni kiirendamine ja teaduslikuma po\u0303llumajanduse poole pu\u0308u\u0308dlemine,\u201c so\u0303nas Tarmo Tamm."}, {"text_idx": "#000007", "text": "Lisaks on ettepanekus va\u0308lja toodud teemadest Eesti jaoks olulisel kohal po\u0303llumajandustootjate u\u0308histegevuse arendamine ja soodustamine. Senisest rohkem po\u0308o\u0308ratakse ta\u0308helepanu toidutootmissektoris lisandva\u0308a\u0308rtuse suurendamisele, konkurentsivo\u0303ime parandamiseks pannakse ro\u0303hku inimkapitali arendamisele ja innovatsioonile, sh teadmussiirdele, no\u0303uandeteenustele ning uute tehnoloogiate rakendamise soodustamisele."}, {"text_idx": "#000010", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}, {"text_idx": "#000012", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]